METEO, 5 mai 2021. Vreme tot mai caldă, dar cu ploi.
Cerul va fi variabil, cu înnorări temporar accentuate îndeosebi în a doua parte a zilei și noaptea. Temperaturi maxime de 25 de grade Celsius în sudul țării.
Vremea în RomâniaVremea va fi apropiată de normalul termic al perioadei și va deveni ușor instabilă. Cerul va fi variabil, cu înnorări temporar accentuate îndeosebi în a doua parte a zilei și noaptea, când vor fi averse și descărcări electrice, local în zonele de deal și de munte și pe arii mai restrânse în restul teritoriului. Izolat vor fi posibile cantități de apă de peste 10…15 l/mp. Vântul va sufla slab şi moderat, cu intensificări în zona montană, dar local, mai ales ziua, și în restul țării. Temperaturile maxime se vor încadra între 14…16 grade Celsius pe litoral şi 25 de grade în vestul Olteniei, iar cele minime vor fi cuprinse între 5 şi 13 grade. Vremea în BucureștiVremea va fi ușor instabilă. Cerul va fi variabil, cu înnorări după-amiaza și noaptea, când vor fi averse și posibil descărcări electrice. Vântul va sufla slab şi moderat. Temperatura maximă se va situa în jurul valorii de 21 de grade Celsius, iar cea minimă va fi de 10…11 grade.